Θάνατος, βία και εκδίκηση: η εξτρεμιστική δεξιά στην Ρουμανία του Μεσοπολέμου:
Creators: name: Νάστος, Δημοσθένης-Χρήστος Δημητρίου
Publisher: name: Aristotle University of Thessaloniki
Year: 2011
Subjects: Θάνατος
Ριζοσπαστική δεξιά
Ρουμανία
Death
Extremist right
Romania

description: Αντικείμενο της εργασίας είναι η ανάλυση της διαδικασίας γένεσης και ανάπτυξης της εξτρεμιστικής δεξιάς στη Ρουμανία του Μεσοπολέμου. Έτσι, το βάρος πέφτει στην σκιαγράφηση των ιδιαίτερων συνθηκών που επικρατούσαν στην μεσοπολεμική Ρουμανία και επέτρεψαν την επιτυχή ανάδυση του φασισμού. Ταυτόχρονα, ένα άλλο βασικό μέλημα της εργασίας είναι η ανάλυση των ποικίλων ιδιαιτεροτήτων που χαρακτήριζαν το φασιστικό κίνημα της χώρας, ανάμεσα στις οποίες βρίσκουμε την βαθιά χριστιανική πίστη συνδυασμένη με έναν μυστικιστικό εθνικισμό, την υπόσχεση για την πραγματοποίηση μιας πνευματικής επανάστασης, τον ριζοσπαστισμό, την στενή σχέση με το πεδίο των διανοούμενων αλλά και την έντονη θανατολατρεία που χαρακτήριζε τον ιδεολογικό λόγο του. Η οργάνωση που αντιπροσώπευε και ευαγγελιζόνταν την πραγματοποίηση μιας φασιστικής επανάστασης στην χώρα ήταν η Λεγεώνα του Αρχάγγελου Μιχαήλ, με αρχηγό τον χαρισματικό Κορνέλιου Κοντρεάνου. Παρακολουθώντας, λοιπόν, την εξέλιξη της διαδικασίας γένεσης και εδραίωσης της Λεγεώνας στην ρουμανική κοινωνία ως την δολοφονία του Κοντρεάνου τον Νοέμβριο του 1938 και καταλήγοντας στην βραχύβια άνοδό της στην εξουσία υπό την αρχηγία του Χόρια Σίμα, από τον Σεπτέμβρη του 1940 ως τον Ιανουάριο του 1941, πολλά χρήσιμα συμπεράσματα μπορούν να ανακύψουν. Μέσα σ’ αυτά μπορούμε να βρούμε το γεγονός πως η Λεγεώνα υπήρξε ένα από τα πλέον ιδιόρρυθμα και «περίεργα» φασιστικά κινήματα της περιόδου αλλά και το ότι, τουλάχιστον υπό την αρχηγία του Κοντρεάνου, εμφανιζόταν ως ένα από τα πλέον ριζοσπαστικά κινήματα της εξτρεμιστικής δεξιάς, απρόθυμο να συνεργαστεί με τμήματα του πολιτικού κατεστημένου. Με άλλα λόγια, η Λεγεώνα εμφανιζόταν ολοκληρωτικά ταγμένη στην πραγματοποίηση μιας επανάστασης, τόσο σε πνευματικό επίπεδο όσο και στο πολιτικοκοινωνικό.
description: The purpose of this essay is to analyze the procedure of birth and evolvement of the extremist right in interwar Romania. Thereby, it focuses on the adumbration of the specific conditions of the interwar Romania that enabled the successful rise of fascism. Moreover, another important aim of this essay is the analysis of the wide range of peculiarities that characterized the fascist movement of the country. Among them we can find the strong christian faith combined with a mystic nationalism, the aim of the accomplishment of a spiritual revolution, the radicalism, the strong ties with the domestic intelligentsia and, finally, the intensive thanatolatry that characterized its ideological discourse. The organization that represented and promised the accomplishment of a fascist revolution in the country was the Legion of the Archangel Michael, under the leadership of the charismatic Corneliu Codreanu. Following the procedure of birth and evolvement of the Legion within the romanian society until the assasination of Codreanu at November 1938 and concluding with the short- lived rise in power, under the leadership of Horia Sima, from September 1940 until January 1941, we can come to many useful conclusions. Among them, we can find that the Legion was one the most eccentric and «weird» of the period and, moreover, that under the leadership of Corneliu Codreanu was appearing as one of the most radical movements of extremist right, unwilling to cooperate with parts of the political establishment. In other words, the Legion was appearing as completely devoted to the accomplishment of a revolution, as much in spiritual level as in the sociopolitical.